जब भी मनुष्य को तीव्र क्रोध आता है ,चाहे वह कितना भी समझदार क्यों न हो, उसकी बुद्धि उसका साथ नहीं दे पाती और वह कुछ ऐसा भी करने को आतुर हो जाता है,जो वह कभी सपने में भी नही सोच सकता हो।क्रोध सबसे भयंकर है। यह अच्छे से अच्छे व्यक्ति को भी राक्षस की तरह बना देता है। क्रोध में आकर मनुष्य की बुद्धि का विनाश हो जाता है।उसे यह भी नहीं ध्यान रहता कि वह क्या बोल रहा है? या फिर क्या कर रहा है? किसी की छोटी-सी गलती पर भी एकदम से करीबी रिश्ते भी टूट जाते है। कई बार तो गुस्से मे व्यक्ति ऐसा कर जाता है कि दूसरे ने गलती भी नहीं की होती बस गलतफहमी की वजह से शक हो जाता है और गुस्सा करके इंसान ऐसी-ऐसी बातें कह देता है जो वह सोचता भी न हो । इस प्रकार गुस्सा अच्छे से अच्छे रिश्तों में भी कड़वाहट पैदा कर देता है।कई बार गुस्सा किसी व्यक्ति पर आया होता है, लेकिन निकाल किसी चीज पर देते है। जैसे कि किसी व्यक्ति की phone पर ही किसी से किसी बात को लेकर लड़ाई हो गयी, तो फोन को ही दीवार मर ही पटक देंगे ।उसे दूसरे व्यक्ति का नुकसान न होकर ख़ुद का ही नुकसान होता हैं ।कुछ तो ऐसे भी होते है, जो भी हाथ में हो वही चीज तोड़ देंगे। मतलब नुक्सान तो उसने अपना ही किया। अपनी ही सम्पति का नुक्सान कर दिया। ये तो भौतिक वस्तुओं का नुकसान हुआ ।उससे भी बड़ा नुक्सान स्वास्थ्य का हैं जो हमारे शरीर को ख़राब करता हैं ।हमारे दिमाग की सोचने-समझने की शक्ति ख़त्म हो जाती है और शरीर में ब्लड प्रेशर भी बढ़ जाता है, और दिमाग पर भी बोझ इतना अधिक हो जाता है कि हमारे शरीर की नाड़ियो पर विपरीत प्रभाव पड़ता है और इससे लकवा भी हो सकता हैं कुछ समय का क्रोध या यूं कहें कि कुछ क्षण का गुस्सा हमारी पूरी जिंदगी पर भी असर कर सकता हैं गुस्सा हमे किसी अन्य व्यक्ति के कारण आया, लेकिन उसका नुक्सान तो हमें ही झेलना पड़ा। क्रोध करने से दूसरे व्यक्ति का क्या चला गया?